als_Latn dik_Latn sag_Latn
Rrëfimin e tij për çështjen Doshi ministri i Brendshëm e mbyll kështu: “Sipas nesh, bazuar në qasjet, provat dhe faktet e disponuara deri sot, askush nga personazhet e përfshirë në rrëfimin e tij të derisotëm nuk ka organizuar një vrasje të Tom Doshit, por theksoj se për këtë çështje ka hetime nga Prokuroria e Krimeve të Rënda dhe Policia e Shtetit, të cilat pritet shumë shpejt çdo dyshim të hedhur në publik”.
Në rreshta dhe ndër rreshta thuhet që ka patur hetim (“bazuar në qasjet, provat, faktet..” – siç thotë ai) dhe vetëm pas tij kanë dalë konkluzionet. Ajo që i duhet të sqarojë Tahirit është se në këtë proçes hetimi, A ËSHTË MBAJTUR NËN PËRGJIM TELEFONI I DEPUTETIT?
Kuptohet, derisa më lart Tahiri thotë se këto hetime janë kryer “në mungesë të plotë vullneti të Tom Doshit” do të thotë se është marrë leje nga Kryetari i Kuvendit dhe Prokurori i përgjithshëm. Natyrisht që nën vëzhgim e përgjigjim i takon të mbahen edhe “aktorët” e tjerë të kësaj historie: Duri i Fushë Krujës, Toni etj. Aktorët e shkruajmë në thonjza sepse pa thonjza e tha dje Rama tek Opinioni i Fevziut. E thënë nga kryeministri ka vulën zyrtare. Pra Duri i Fushë Krujës, sipas tij, është një aktor që luan pjesën. Po pse iu vendos eksploziv nën makinë më 22 shkurt? Përse në njoftimin e kësaj ngjarjeje policia tha se ishte “person me preçedentë penalë”? Pikërisht për këtë person u tha se është i fundit me të cilin ka pirë kafe Enver Stafuka, i cili u rrëmbye nga persona të panjohur dhe familja pret njerëz si për mort.
Pra për ta përmbledhur në një pyetje të vetme: Pasi ka marrë njoftim për një krim shumë të rëndë, a ka mbajtur nën vëzhgim e përgjim Tahiri deputetin socialist dhe si? Si “po” edhe “jo” janë dy përgjigje që e ngarkojnë Tahirin me shumë përgjegjësi për veprime e mosveprime ligjore. Ndoshta ka një version i tretë, që nuk na shkon ndërmend ne . Përse në gjithë zinxhirin e atyre që ka njoftuar mungon SHISH? As këtë nuk e shpjegoi ministri….
als_Latn als_Latn als_Latn als_Latn